Suurdeeg vetkoek | SARIE
Suurdeeg vetkoek	deur Barbara Joubert
250 g (445 ml) witbroodmeel 250 g (445 ml) koekmeel 10 ml sout 1 x 10 g kitssuurdeeg 15 ml suiker 315 ml warm water sowat 600 ml sonneblomolie
Meng witbroodmeel, koekmeel, sout en suurdeeg. Kombineer suiker en warm water en voeg by die meel. Meng goed. Knie deeg vir minstens 10 minute op 'n meelbestrooide oppervlak tot lekker elasties. Plaas deeg in 'n bak (taamlik groter as die deeg). Smeer 'n klein bietjie olie daaroor sodat dit nie uitdroog nie.
Maak bak toe met kleefplastiek en laat deeg op 'n louwarm plek rys tot byna dubbel die grootte. In koue weer kan jy die vetkoek laat rys in jou lou-oond, op laag. Knie die deeg af. Rol dit in 'n lang ovaalvorm en verdeel in 6 – 8 vetkoeke.
Plaas vetkoeke op 'n bakplaat en laat weer vir sowat 30 minute rys. Verhit olie in 'n kastrol. Breek 'n klein stukkie deeg af om te toets of olie reg is: As dit dadelik begin braai, is die oliegereed. Braai 3 vetkoeke op 'n slag. Draai hulle om wanneer die een kant begin verbruin. Verlaag die olie se temperatuur en draai die vetkoeke nou en dan om.